CELEX: 32022R0235
Language: et
Date: 2022-02-21 00:00:00
Title: Nõukogu rakendusmäärus (EL) 2022/235, 21. veebruar 2022, millega rakendatakse määrust (EL) 2016/1686, millega kehtestatakse ISILi (Daesh) ja Al-Qaida ning nendega seotud füüsiliste ja juriidiliste isikute, üksuste ja asutuste vastu suunatud piiravad täiendavad meetmed

21.2.2022   
               
               
                  ET
               
               
                  Euroopa Liidu Teataja
               
               
                  L 40/1
               
            
         NÕUKOGU RAKENDUSMÄÄRUS (EL) 2022/235,
         21. veebruar 2022,
         millega rakendatakse määrust (EL) 2016/1686, millega kehtestatakse ISILi (Daesh) ja Al-Qaida ning nendega seotud füüsiliste ja juriidiliste isikute, üksuste ja asutuste vastu suunatud piiravad täiendavad meetmed
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 20. septembri 2016. aasta määrust (EL) 2016/1686, millega kehtestatakse ISILi (Daesh) ja Al-Qaida ning nendega seotud füüsiliste ja juriidiliste isikute, üksuste ja asutuste vastu suunatud piiravad täiendavad meetmed, (1) eriti selle artikli 4 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 20. septembril 2016 vastu määruse (EL) 2016/1686.
                  
               
                     (2)
                  
                  
                     Kuna ISIL (Daesh) ja Al-Qaida ning nendega seotud füüsilised ja juriidilised isikud, üksused ja asutused kujutavad endast jätkuvalt ohtu, tuleks määruse (EL) 2016/1686 I lisas esitatud füüsiliste ja juriidiliste isikute, üksuste ja asutuste loetellu lisada kaks isikut ja kaks rühmitust.
                  
               
                     (3)
                  
                  
                     Määrust (EL) 2016/1686 tuleks seetõttu vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) 2016/1686 I lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub Euroopa Liidu Teatajas avaldamise päeval.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 21. veebruar 2022
            
               
                  Nõukogu nimel
               
               
                  eesistuja
               
               J. BORRELL FONTELLES
            
         
         
            (1)  ELT L 255, 21.9.2016, lk 1.
      
      
         
            LISA
            Määruse (EL) 2016/1686 I lisa muudetakse järgmiselt.
            
                        1)
                     
                     
                        Rubriigi pealkiri „A. Isikud“ asendatakse järgmisega:
                        
                                    „A.
                                 
                                 
                                    Artiklis 3 osutatud füüsilised isikud“.
                                 
                              
                  
                        2)
                     
                     
                        Loetellu lisatakse järgmised füüsilised isikud:
                        
                                    „8.
                                 
                                 
                                    Osama MAHMOOD (teise nimega Ustadh Usama Mahmood, Ousama Mahmood); kodakondsus: Pakistani (eeldatavalt).
                                 
                              
                                    9.
                                 
                                 
                                    Sultan Aziz AZAM (teise nimega Aziz Azam, Sultan Aziz, Sultan Azziz Azzam, Sultan Aziz Ezzam); sünniaeg: 1985; sünnikoht: Afganistan; kodakondsus: Afganistani.“
                                 
                              
                  
                        3)
                     
                     
                        Lisatakse järgmine rubriik ja järgmised kanded:
                        
                                    „B.
                                 
                                 
                                    Artiklis 3 osutatud juriidilised isikud, üksused ja asutused
                                    
                                                1.
                                             
                                             
                                                Al-Qaeda in the Indian Subcontinent (India poolsaare Al Qaeda) (AQIS) (teise nimega Al-Qa’ida in the Indian Subcontinent, Qaedat al-Jihad in the Indian Subcontinent).
                                             
                                          
                                                2.
                                             
                                             
                                                Da’esh – Hind Province (Hindi provintsi Daesh) (teise nimega Wilayah of Hind, Islamic State’s Hind Province (ISHP), IS-Wilayat al-Hind, Da’esh – Wilayat al-Hind).“